કાઠીઓ યુધ્ધ નીતિમાં અન્ય કરતા થોડા જુદા હતા તેવી જ રીતે રહેણીકરણીમાં કયાંક જુદા પડયા છે. જો કાઠીઓને કોઇ જાતવાન ઘોડો દુશમનનો ગમી જાય તો તેઓ છાનામાના એ ઘોડાનો આંકડાનો ગોઢલો ખવરાવી દેતા તેથી ઘોડાને મોઢામાં ખૂબ જ તમતમાટ ઉપડતો અને બટકા ભરવા માંડતો આથી કંટાળી પેલો માલિક તેને વેચી દેવા કાઢે ત્યારે કાઠીઓ ખરીદી લેતા અને પછી એ જ ઘોડાને બાફેલુ રીંગણ ખવરાવતા તે ઘોડાનો તમતમાટ પણ મટી જતો અને બટકા ભરતા તેને ધીરે ધીરે ભુલાવી દેતા.